**Deklaration**

**om**

**Landbrugsejendom uden beboelsesbygning - Vandforsyningsanlæg**

Undertegnede

som køber eller har købt en del af den

tilhørende landbrugsejendom matr.nr.

med henblik på oprettelse af en landbrugsejendom uden beboelsesbygning erklærer hermed med virkning for vandforsyningsanlægget og efterfølgende ejere at ville overholde følgende forpligtelser, der er en forudsætning for, at ejendommens jorder fritages for forpligtelsen til at være forsynet med en beboelsesbygning, jf. § 9, stk. 1, og § 10, stk. 4, i lov om landbrugsejendomme (lovbekendtgørelse nr. 116 af 6. februar 2020):

**1.**

Der må ikke uden Landbrugsstyrelsens tilladelse opføres nye bygninger på landbrugsejendommen. Opførelse af nye bygninger kræver desuden tilladelse efter lov om planlægning for så vidt angår beliggenheden og udformningen af nye bygninger.

**2.**

Landbrugsejendommen skal afhændes inden 6 måneder fra det tidspunkt, hvor vandforsyningsanlægget ikke længere har behov for ejendommen eller det pågældende areal til beskyttelse af drikkevandsressourcen, medmindre der opnås dispensation efter § 23, stk. 4, i lov om landbrugsejendomme.

**3.**

Landbrugsejendommen kan kun afhændes til sammenlægning med en anden landbrugsejendom eller som en landbrugsejendom uden beboelsesbygning efter reglerne i lov om landbrugsejendomme.

**4.**

Arealoverførsel, hvorved ejendommen suppleres eller afgiver jord, kræver ikke Landbrugsstyrelsens godkendelse i henhold til denne deklaration, og deklarationen opretholdes som gældende for hele ejendommen efter arealoverførslen.

**5.**

Deklarationen begæres tinglyst som byrde på matr.nr.

med prioritet forud for al pantegæld og servitutter, jf. § 39, stk. 3, i lov om landbrugsejendomme, hvorefter betingelserne er bindende for indehavere af rettigheder i ejendommen uanset tidspunktet for rettens stiftelse. Deklarationen tinglyses som vilkår for en disposition, der kan gennemføres på grundlag af en erklæring fra en praktiserende landinspektør uden tilladelse fra Landbrugsstyrelsen.

**6.**

Påtaleberettiget er Landbrugsstyrelsen.